da en en en fr de da id da nb da da da da da da fr da da da da en da da da en en
2 gevinster ud af tre til 2. holdet + Lucky Malik tog 7 gærder for 3 mod Essex County - Svanholm Cricketklub
Søndag d. 13. august 2017 kl. 17:56 af Henrik Pfaff
Sommerferien er ovre og webmaster er kommet hjem fra sin sædvanlige tur til den varme del af Europa. Under hans fravær har 2. holdet spillet tre kampe medførende gevinster over Albertslund (ude) og Esbjerg (hjemme) og et nederlag til Copenhagen (ude).
Albertslund-kampen spillet sidst i juli kan stå som et billede af 2017-sommeren. Lidt sol, mere og mere overskyet. Koldt og støvregn, som begge hold fieldede i.    Pitchen var enorm vanskelig og Albertslund var ude for 64. Saud Munir 4/14, Sahadat Riaz og Waqas Yasin hver 2 for henholdsvis 12 og 10.
Vi havde det så sandelig heller ikke nemt og havde det ikke været for Saud, der battede 40 bolde for sin topscoreværdighed med 13 not out kan man aldrig vide. Vi mistede 4 gærder.
Mod Esbjerg var Jonas Henriksen hjemme fra U-18-landsholdets kampe på Jersey og han blev udslagsgivende. Esbjerg startede med 158, Shabaz Shazad 4/40 med sine legspinnere og Waqas Yasin, der med nedsat fart holder god længde og retning, 2/12.
Især Esbjergs Henrik Øre var uspillelig for vores i starten og vi var 3 ude for 14. Men dampen gik af ham og takket være Jonas (61) og lidt held kom vi deropad. Imran Ahmed med 22 og anfører Raja Khan med 21 holdt ham selskab, da det stadig var svært. Vi passerede for 6 gærder.
Hjemme er bedst og ude er svært. Jonas kastes ud i Holland og laver 61 mod Esbjerg
Bobby Malik har spillet et par gode halvlege. Her mod Esbjerg
Dagen efter på Copenhagens langhårede bane standsede serien af gevinster. Vi fik de noget primitivt battende modstandere ud for 115.
Vores 4 første var ude for 18 og de fire sidste kunne sammenlagt kun hæve fra 90 til 100. Ak, ak. Bobby Malik (38) var den eneste over 20.
Hvor var Jonas og Saud ?. Joh de spillede en håbløs T 20 kamp for 1. hold mod et særdeles ungdommeligt hold fra AB, der startede med 41/9. Atta Ullah 3/0, Saad Ahmad 3/11. Vi passerede på 9 overe for 2 gærder (Zishan Shah 22x).
Man må desværre sige, at forsøget – må man vel sige – med denne landsomfattende T 20 turnering ikke har været nogen succes. Nok så meget råbes der op om at T 20 er fremtiden, men man må konstatere, at i hvert fald to hold ikke tager turneringen seriøst og så må man stille spørgsmålet om det giver mening, at rejse landet rundt for at afvikle kampe mod reservefyldte hold.
Lucky Malik tog 7 gærder for 3 mod Essex County
Adskillige af vore ungdomsspillere har spillet internationalt. Det gav mange tæv. Opmuntringerne var Lucky Maliks 7/3 mod Essex countys drenge og en Jonas-score på over 50 under U-18 turneringen, hvor Abdullah Mahmood skønt drengespiller blev hovedkaster og tog bla. 4 gærder mod Jersey.
Lucky Malik blev kåret som bedste spiller efter drengeturneringen i Holland med deltagelse af DK, Holland,
Essex county og Belgien/Tysklands U-17 hold